ওয়েব ডেস্ক : পূর্বাভাস ছিলই। সেই পূর্বাভাসই সত্যি হল। সপ্তমীর দুপুরে অসুর হয়ে দেখা দিল বৃষ্টি। সপ্তমীর আনন্দে কিছুটা হলেও বাধ সাধল বৃষ্টি। কলকাতা-সহ রাজ্যের নানা জায়গায় বৃষ্টি হয়েছে। বৃষ্টির জেরে উত্সবের দুপুরে বিভিন্ন এলাকায় জল জমে যায়। বৃষ্টির সঙ্গেই চলে ঝড়ও। বনগাঁয় বারোয়ারি পুজোর গেট ভেঙে ৪ জন আহত হন। জামুরিয়ায় বাজ পড়ে মারা যান এক বৃদ্ধ। আসানসোল, রানিগঞ্জ, মেমারি, কালনা, বালুরঘাটে ভাল বৃষ্টি হয়েছে। আগামীকাল অষ্টমীতেও বৃষ্টির পূর্বাভাস রয়েছে।